Μπερτ Μοριζό

Η **Μπερτ Μοριζό** (γαλλ. *Berthe Morisot*, 14 Ιανουαρίου 1841 – 2 Μαρτίου 1895) ήταν ζωγράφος και μέλος του κύκλου των ζωγράφων στο Παρίσι, που έγιναν γνωστοί ως ιμπρεσιονιστές.

Το 1864, η Μοριζό συμμετείχε για πρώτη φορά στο εξαιρετικά διάσημο Σαλόνι του Παρισιού, την επίσημη ετήσια έκθεση της Ακαδημίας Καλών Τεχνών στο Παρίσι και το έργο της επιλέχθηκε για έκθεση σε έξι επόμενα Σαλόνια. Το 1874 συμμετείχε μαζί με τους «απορριφθέντες» ιμπρεσιονιστές, μεταξύ των οποίων οι Πωλ Σεζάν, Εντγκάρ Ντεγκά, Κλωντ Μονέ, Καμίλ Πισαρό, Πιέρ-Ωγκύστ Ρενουάρ και Αλφρέ Σισλέ, στην πρώτη δική τους έκθεση που πραγματοποιήθηκε στο φωτογραφικό στούντιο του Ναντάρ.

Η Μοριζό ήταν παντρεμένη με τον Εζέν Μανέ, αδελφό του φίλου και συναδέλφου της Εντουάρ Μανέ.

Ο Γκυστάβ Ζεφρουά το 1894 την χαρακτήρισε σαν μία από «τις τρεις μεγάλες κυρίες» του ιμπρεσιονισμού παράλληλα με τη Μαρί Μπρακεμόν και τη Μαίρυ Κάσατ.

## Βιογραφία
[αριστερά|μικρογραφία|''Η Μπερτ Μοριζό με ροζ γοβάκι'', πίνακας του [Εντουάρ Μανέ|Μανέ, 1872.]]
Η *Μπερτ Μαρί Πωλίν Μοριζό* γεννήθηκε στη Μπουρζ, στο κέντρο της Γαλλίας, σε μια εύπορη αστική οικογένεια. Ο πατέρας της ήταν ο νομάρχης του νομού Σερ και είχε σπουδάσει επίσης αρχιτεκτονική στη Σχολή Καλών Τεχνών. Η μητέρα της, ήταν μικρανιψιά του διάσημου ζωγράφου Ζαν Ονορέ Φραγκονάρ, ενός από τους πιο παραγωγικούς ροκοκό ζωγράφους. Είχε δύο μεγαλύτερες αδελφές και έναν μικρότερο αδελφό. Η οικογένεια μετακόμισε στο Παρίσι το 1852, όταν η ίδια ήταν παιδί.

Ήταν συνηθισμένο γεγονός οι κόρες των αστικών οικογενειών να λαμβάνουν καλλιτεχνική εκπαίδευση, οπότε η Μπερτ και οι αδελφές της διδάχθηκαν ιδιωτικά από τους ζωγράφους Ζοφρουά-Αλφόνς Σοκάρν και τον Ζοζέφ Γκισάρ. Το 1857 ο Γκισάρ την εισήγαγε στη γκαλερί του Λούβρου, όπου από το 1858 μαθήτευε αντιγράφοντας έργα ζωγραφικής, καθώς η επίσημη καλλιτεχνική εκπαίδευση ήταν απαγορευμένη στις γυναίκες.

Στο Λούβρο, η Μοριζό γνωρίστηκε με άλλους καλλιτέχνες όπως ο Μανέ και ο Μονέ. Το 1861 γνωρίστηκε με τον Καμίγ Κορό, υπό την επιρροή του οποίου άρχισε να ζωγραφίζει σε ανοιχτούς χώρους. Το 1863 σπούδασε υπό τον Ασίλ Ουντινό. Το χειμώνα του 1863-64 σπούδασε γλυπτική με τον Αιμέ Μιλέ, αλλά κανένα από τα γλυπτά της δεν είναι γνωστό.

Το 1868 γνώρισε τον  Εντουάρ Μανέ, του οποίου τον αδελφό Εζέν Μανέ, επίσης ζωγράφο, παντρεύτηκε το 1874. Στις 14 Νοεμβρίου 1878 γεννήθηκε η κόρη της Ζυλί, που απεικονίστηκε σε πολλούς πίνακες της ίδιας και άλλων ιμπρεσιονιστών ζωγράφων, όπως του Πιερ-Ωγκύστ Ρενουάρ και Εντουάρ Μανέ.

Η Μοριζό παρέμεινε αφοσιωμένη στη ζωγραφική σε όλη της τη  ζωή. Η συμβολή της στον ιμπρεσιονισμό ήταν ιδιαίτερη με μια θεματική παλέτα όπου κυριαρχούν οι σκηνές από την οικογενειακή ζωή.

Ο Εντουάρ Μανέ ζωγράφισε αρκετά γνωστά πορτρέτα της όπως η *Ανάπαυση* το 1870 και *[[Η Μπερτ Μοριζό με μπουκέτο από βιολέτες|Η Μπερτ Μοριζό με μπουκέτο βιολέτες]]* το 1872.

Η Μπερτ Μοριζό πέθανε σε ηλικία 54 ετών στις 2 Μαρτίου 1895 στο Παρίσι από πνευμονία. Αναπαύεται στο κοιμητήριο του Πασσύ στο Παρίσι.

## Γκαλερί

The Artist's Sister at a Window A16570.jpg|*Η αδελφή της ζωγράφου στο παράθυρο*, 1869
Berthe Morisot The Harbor at Lorient.jpg|*Το λιμάνι του Λοριάν*, 1869
Berthe Morisot 001.jpg|*Στο μπαλκόνι*, 1872
Berthe Morisot Reading.jpg|*Διαβάζοντας*, 1873
Berthe Morisot - Le Berceau.jpg|*Η κούνια*, 1872
Brooklyn Museum - Portrait of Mme Boursier and Her Daughter (Portrait de Mme Boursier et de sa fille) - Berthe Morisot.jpg|*Πορτρέτο της κας Μπουρσιέ και της κόρης της*, περ. 1873, 
1875 Morisot Laundry.jpg|*Απλώνοντας τα ρούχα να στεγνώσουν*, 1875
Morisot Lady at her Toilette.jpg|*Κυρία με τουαλέτα*, 1875 
Morisot Jeune fille dans un parc (RO 708).jpg|*Νέο κορίτσι στο πάρκο*, 1875
Berthe Morisot 003.jpg|Η τραπεζαρία, περ. 1875 
Berthe Morisot Jeune fille au bal.jpg|*Νεαρή κοπέλα στο χορό*, 1875
Woman in a Garden 1882-1883 Berthe Morisot.jpg|Γυναίκα στον κήπο, 1882
Morisot TheArtistsDaughterJulieWithHerNanny MIA 9640.jpg|*Η κόρη της ζωγράφου με τη γκουβερνάντα της*, περ.1884 
Berthe Morisot The Bath.jpg|*Το μπάνιο (Κοπέλα τακτοποιεί τα μαλλιά της)*, 1885–86
Berthe Morisot - Girl with Greyhound - 1893.jpg|*Η Ζυλί Μανέ και το σκυλάκι της*, 1893
Berthe Morisot - Jour d'été, 1879.jpg|*Στη λίμνη του δάσους της Βουλώνης*, 1893


## Παραπομπές


## Εξωτερικοί σύνδεσμοι

* Μπερτ Μοριζό (ελληνικά)

Κατηγορία:Ιμπρεσιονιστές ζωγράφοι
Κατηγορία:Γάλλοι ζωγράφοι του 19ου αιώνα